**Podnikateľský plán**

**opatrenie 3.1 Diverzifikácia smerom k nepoľnohospodárskym činnostiam**

**(činnosti okrem bioplynových staníc)**

1. **Opis spoločnosti**

Žiadateľ stručne opíše históriu, organizačnú štruktúru, podnikateľsko-výrobné podmienky (výrobná oblasť, výmera, stavy), skúsenosti z oblasti do ktorej žiadateľ diverzifikuje alebo čerpania fondov EÚ atď.).

1. **Opis vlastného podnikateľského plánu**

Žiadateľ opíše čo je cieľom predkladaného projektu – definuje základné ciele realizácie projektu, stručne opíše základné fungovanie podnikateľského plánu na realizáciu projektu v kontexte súčasných ekonomických podmienok žiadateľa, ako aj vonkajšieho prostredia, definuje očakávané prínosy z realizácie projektu.

1. **Opis plánovaných služieb a/alebo výroby**

Žiadateľ uvedie podrobný opis poskytovaných výstupov (služieb/výrobkov), kvalita/štandard služieb, predpokladanú cenovú úroveň vo vzťahu ku kvalite služieb, výrobné postupy, využitie projektu, sortiment a servis, funkcionalita, prednosti oproti konkurencii a pod..

1. **Marketingový a odbytový plán**

Žiadateľ uvedie základnú analýza trhu na ktorý diverzifikuje svoje aktivity, definuje cieľovú skupiny klientov (a zdôvodní ju), zhodnotí potenciálnu klientelu vo vzťahu ku kvalite a dostupnosti služieb, rozsah predpokladaného dopytu z ktorého plán vychádza (odhad), konkurencia v regióne/obci, resp. jedinečnosť v regióne (reakcia na spoločné pôsobenie na lokálnom trhu), plánovaný marketing (ak), kvantifikácia predpokladaného odbytu v jednotkovom aj finančnom vyjadrení, spôsob cenotvorby a jej kvantifikácia. Žiadateľ všetky uvedené skutočnosti musí zdôvodniť aj z pohľadu regionálnych daností (napr. blízkosť turistickej lokality) alebo segmentu služieb (napr. rast záujmu o kone atď.).

1. **SWOT analýza podnikateľského plánu a žiadateľa**

Žiadateľ kriticky zhodnotí silné a slabé stránky projektu a východiskových podmienok žiadateľ, uvedie príležitosti, ktoré projekt prináša ako aj ohrozenia úspešnosti projektu.

1. **Realizácia podnikateľského plánu**

Podrobný opis jednotlivých podnikateľských priestorov zahrnutých do projektu, materiálovo-technické zabezpečenie, v prípade predajných miest formy predaja, dodávateľsko-odberateľské vzťahy, nadväznosť na doterajšiu činnosť spoločnosti a pod..

1. **Investičný plán (realizácia investícií)**

Vrátane nasledovných popisov: plán výstavby, rozdelenie podľa investičných celkov, celkové investičné výdavky, rozpis podľa výdavkových položiek vrátane jednotkových cien, zabezpečenie financovania a popis investičného cash flow v čase – príjmy/výdavky, pomer investičných výdavkov k poľnohospodárskym tržbám z minulých rokov (3 roky priemer alebo posledný rok alebo obe) a celkovým výnosom z minulých rokov (3 roky priemer alebo posledný rok alebo obe). Žiadateľ kvantifikuje pomer predpokladaných investičných výdavkov na jednotku kapacity (reštauračnej, ubytovacej, relaxačnej, výrobnej) – vrátane rozdelenia ak ide o projekt zahŕňajúci viac ako jednu aktivitu (napr. ubytovanie a stravovanie). Žiadateľ tiež môže uviesť aká časť výdavkov pripadá na neproduktívne investície (siete) a akú časť výdavku zrealizoval bez podpory.

1. **Modelovaný finančný plán projektu**

Modelovaný skrátený výkaz ziskov a strát a súvahu za časť spojenú s projektom, ktorý je predmetom žiadosti na 3 roky nasledujúce od kolaudácie (uviesť kedy). Žiadateľ každú príjmovú a výdavkovú (najmä prevádzkové príjmy a výdavky) položku kvantifikuje (vrátane spôsobu ako odhad vykonal v kontexte s tým čo uviedol v časti 3 a 4). Žiadateľ odôvodňuje dosiahnuté výsledky ako aj výdavky.

1. **Modelovaný finančný plán žiadateľa a vplyv realizácie projektu naň**

Žiadateľ vypracuje pre obdobie od začatie realizácie projektu (2010>) do skončenia obdobia troch rokov od kolaudácie, resp. spustenia projektu tiež skrátený modelovaný výkaz ziskov a strát, súvahu pre celý podnik. Následne  kvantifikuje prínos z realizácie projektu k dosiahnutým výsledkom (tak z príjmovej ako aj výdavkovej stránky) na základe pomeru napr. príjmov z projektu ku celkovým príjmom žiadateľ (vrátane kvantifikácie nárastu vplyvu dodatočných príjmov projektu k celkových príjmov žiadateľa po spustení činnosti projektu). Podobným spôsobom žiadateľ kvantifikuje tiež jednotlivé hlavné príjmové položky a tiež výdavkové položky (prevádzkové, odpisy a  finančné – úroky pripadajúce na spolufinancovanie). Žiadateľ tiež kvantifikuje vplyv hospodárskeho výsledku projektovej časti (napr. agroturistického zariadenia) na hospodársky výsledok žiadateľa (na základe vyššie uvedenej kvantifikácie dodatočných príjmov a výdavkov).

Žiadateľ tiež v projekte uvedie aký vplyv bude mať dodatočné zadĺženie (ak) na celkové zadĺženie (výsledný pomer cudzích zdrojov k celkovým aktívam).

1. **Doterajšie finančné výsledky spoločnosti**

Žiadateľ uvedie výsledky za roky 2007-8-9 alebo 2006-7-8 ak nie je finálne daňové priznanie v skrátenej forme, tak aby z nich boli zrejmé kľúčové položky (rovnaká štruktúra položiek ako v bodoch 8 a 9).

1. **Opis súladu projektu s prioritami PRV SR 2007 – 2013, opatrenia 3.1 Diverzifikácia smerom k nepoľnohospodárskym činnostiam a priorít MP SR v oblasti rozvoja vidieka**

Žiadateľ uvedie ako podľa jeho zváženia napĺňa projektom ciele PRV v rámci opatrenia 3.1 Diverzifikácia smerom k nepoľnohospodárskym činnostiam ako aj celkové ciele PRV. Uvedie tiež akým spôsobom prispeje k naplneniu indikátorov opatrenia. Z hľadiska priorít MP SR žiadateľ odôvodní svoj projekt z pohľadu efektívnosti riešenia projektu, nadväznosť na doterajšiu výrobnú činnosť a vnútorné a vonkajšie ekonomické podmienky, nadväznosť na danosti regiónu, prínosy pre región a zamestnanosť).

1. **Personálne zabezpečenie**

*Časť A:* Žiadateľ uvedie údaje o súčasnej personálnej kapacite vrátanej jej štruktúry. Žiadateľ je povinný v tejto časti uviesť aké pracovné miesta (vrátane opisu činnosti) budú k projektu viazané – podrobne definuje počet pracovných miest podieľajúcich sa na činnosti projektu, opis ich činnosti, predpokladanú platovú úroveň a charakter pracovného pomeru a požadovanej kvalifikácie. Žiadateľ musí podrobne definovať akým spôsobom zabezpečí uvedené pracovné miesta – vytvorenie nových pracovných miest alebo udržanie existujúcich pracovných miest. Ak žiadateľ zabezpečí personálne kapacity formou udržania existujúcich pracovných miest – musí uviesť aká bola náplň prenášaných (udržaných) pracovných miest a dôvody ich ohrozenia pri nerealizácii projektu. Žiadateľ uvedie akým spôsobom presne pomôže realizácia projektu k udržaniu doterajšej zamestnanosti resp. záchrane vymedzeného počtu pracovných miest (lepšie vyťaženie doterajších pracovníkov, zmena činnosti doterajších pracovníkov). Projekt z pohľadu cieľov opatrenia musí mať jasne zadefinovaný vplyv na zamestnanosť – zvýšenie alebo udržanie počtu pracovných miest (poradie podľa priority).

*Časť B:* Žiadateľ tiež vypočíta pomerné číslo oprávnených výdavkov projektu na jedno pracovné miesto a jeho odhadovanú produktivitu. (Uvedené údaje o zamestnanosti môžu byť predmetom ex post kontroly PPA).

*Časť C:* Opis stavu zamestnanosti v regióne/obci a akým spôsobom by sa nej nerealizácia/realizácia projektu prejavila. Napríklad nedostatok pracovných príležitostí pre určitú kvalifikáciu pracovníkov vo vzťahu ku pracovným miestam v projekte.

Časť D (ak): Je potrebné popísať prípadný multiplikačný efekt projektu na zamestnanosť – či sa projektom nevytvoria pracovné miesta u subdodávateľov alebo ako dôsledok synergického efektu v obci (napr. vybudovanie rekreačného areálu ovplyvní dopyt po ubytovacích službách, ktoré budú na seba viazať pracovné miesta).

1. **Opis prínosov pre zmeny na vidieku a zavádzanie internetu**

Žiadateľ opíše aký vplyv má realizácia projektu na rozvoj vidieckeho prostredia/obce/ regiónu, resp. aký bude mať vplyv na zmeny a modernizáciu vidieka (nie poľnohospodárstva ani u žiadateľa). Či činnosti, ktoré projekt implementuje napr. prinášajú nové služby doteraz nedostupné v okolí, resp. zvyšujú kvalitu/štandard služieb, rozširujú ich dostupnosť alebo či bude predmetom výroby nové a inovatívne výrobky, ktoré budú dostupné aj vo vidieckom okolí. Žiadateľ opíše tiež ako napomôže projekt multiplikačným alebo synergickým efektom k rozvoju ekonomickej činnosti v obci/regióne aký vplyv bude mať (ak) na rozvoj spoločenských aktivít. Zároveň žiadateľ opíše či jeho projekt prispieva aj k zlepšeniu využívaniu internetu (internetové pripojenie, služby s tým spojené pre okolie, zriadenie internetovej stránky ako marketingového nástroja a jeho využitie pri odbyte služieb/výrobkov).

1. **Doplňujúce údaje a opisy**